Diari Oficial de la Generalitat Valenciana


Sumari del DOGV 1434, del 30-11-1990 (1990/819579)

RESOLUCIÓ de 9 de novembre de 1990, de la Universitat Politècnica de València, per la qual es convoquen prevés selectives per a l'ingrés, com a personal laboral fix de la Universitat Politècnica de València, a diverses vacants existents en la seua plantilla.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1434

Data del DOGV
:   30-11-1990

Secció del DOGV
:   AUTORITATS I PERSONAL

Número del document
:   1990/819579


Data del document
:   09-11-1990

Organisme emissor
:   Universitat Politècnica de València

Tipus de document
:   Resolució

RESOLUCIO de 9 de novembre de 1990, de la Universitat Politècnica de València, per la qual es convoquen proves selectives per a l'ingrés, com a personal laboral fix de la Universitat Politècnica de València, a diverses vacants existents en la seua plantilla.  
Segons les facultats que em confereix l'article 48 del Decret 145/85 de 20 de setembre i conformement amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, acorda la convocatòria de proves selectives per a l?ingrés com a personal laboral fix (per als llocs de treball que s'especifiquen en l'annex 1) a la Universitat Politècnica de València, d'acord amb les següents:  
Bases de la Convocatòria  
1. Normes Generals  
1.1. Es convoquen proves selectives per a cobrir amb personal laboral de nou ingrés, els llocs vacants, categoria professional, funcions i localitat de destinació dels quals figuren especificats a l'annex I.  
1.2. Les característiques dels llocs convocats i les condicions de treball seran les regulades en el vigent Conveni Col·lectiu, per al personal laboral de les Universitats Públiques de la Comunitat Autònoma Valenciana (DOGV núm. 1.257, del 05.03.1990), i per les normes que es pogueren adoptar en un futur.  
1.3. L'acompliment dels llocs es sotmetrà a la llei 53/84, del 26 de desembre, en matèria d'incompatibilitats.  
2. Procediment de selecció  
2.1. El procediment de selecció dels aspirants es farà pel  
sistema de concurs-oposició lliure.  
2.2. Fase d'oposició: constarà dels exercicis que tot seguit s'indiquen, tots ells de caràcter obligatori i eliminatoris.  
Primer exercici. Consistirà en la contestació d'una prova teòrica sobre coneixements de matèries relacionades amb les funcions a desenrotllar, d'acord amb el que disposa l'annex I.  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, cos en el qual se sumarà a la puntuació obtinguda en les proves.  
Entrevista personal: la fase de concurs finalitzarà amb una entrevista personal davant el Tribunal per a valorar les aptituds professionals del candidat segons les funcions a desenrotllar i contrastar l'experiència del candidat amb les exigències del lloc.  
3. Requisits dels aspirants  
3.1. Per a ser admesos a la realització de les proves selectives, els aspirants hauran de reunir el següents requisits:  
a) Ser espanyol  
b) Haver fet els 18 anys el dia que finalitza el termini de presentació de sol·licituds.  
c) Trobar-se en possessió de la Titulació Acadèmica requerida per al compliment del lloc de treball, segons consta en l'annex I, a més dels altres requisits i condicions expressades en la descripció del Lloc.  
d) No trobar-se inhabilitat penalment per a l'exercici de funcions públiques.  
e) No haver estat separat, mitjançant un expedient disciplinari, de cap Administració o Ocupació Pública.  
4. Sol.licituds  
4.1. Els que vulguen participar en aquestes proves selectives hauran de fer-ho constar en la sol·licitud segons model de l'annex II, que serà facilitada gratuïtament al Servei de Gestió de Personal i Afers Generals de la Universitat Politècnica de València, camí de Vera s/n, València, edifici Rectorat.  
4.2. Les sol·licituds es dirigiran al Sr. Rector de la Universitat Politècnica de València, Camí de Vera, s/n, 46134 València, en el termini de 15 dies hàbils comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
4.3. La presentació de sol·licituds podrà fer-se al Registre Central de la Universitat Politècnica de València, Camí de Vera, s/n, 46906 València, edifici Rectorat, o en qualsevol de les formes establertes en l'article 66 de la llei de Procediment Administratiu. Juntament amb la sol·licitud haurà de presentarse, obligatòriament, la següent documentació:  
- Fotocòpia del DNI.  
- Currículum professional.  
- Fotocòpia compulsada de la Titulació Acadèmica exigida com a requisit, o que s'al·lega com a mèrit.  
- Acreditació documental (amb originals o còpies compulsades) de l'experiència, formació, coneixements i altres mèrits relacionats amb el lloc, que s'al·leguen com a mèrits en el currículum.  
Els drets d'examen seran de 1.350 pessetes, i s'ingressaran en el compte corrent núm. 50744389302127 -Taxes- de la Caixa d'Estalvis de València, a la urbana 724, situada a la Universitat Politècnica de València, Camí de Vera s/n, 46369 València.  
El justificant de pagament dels drets d'examen es realitzarà amb la impressió del segell de l?esmentada entitat o de qualsevol de les seues oficines, en la sol·licitud.  
4.4. Per cada lloc de treball a què s'opte, s'haurà de presentar una sol·licitud independent, amb la seua corresponent documentació.  
5. Admissió dels aspirants  
5.1. Acabat el termini de presentació de sol·licituds, l?òrgan convocant dictarà una resolució que es publicarà en el Diari Oficial de la Generalitat Valenciana, i que contindrà la llista d'admesos i exclosos. Els aspirants exclosos tindran un termini de deu dies comptadors a partir de la publicació a Resolució, per a poder reparar el defecte que va motivar la seua exclusió.  
5.2. Transcorregut el termini anterior i reparats el defectes, es dictarà una Resolució amb la llista definitiva d'admesos, que es publicarà en el Diari Oficial de la Generalitat Valenciana. Amb almenys quinze dies d'anticipació s'establirà la data, el lloc i l?hora de l?inici dels exercicis.  
6. Tribunal Qualificador  
6.1. Els tribunals qualificadors d'aquestes proves tindran la composició que figura en l'annex III d'aquesta Resolució.  
6.2. Els Tribunals no podran constituir-se ni actuar sense la presència d'almenys tres dels seus membres.  
6.3. Els membres del Tribunal, i els assessors especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els Tribunals podran, sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenrotllament de les proves selectives, el Tribunal resoldrà tots el dubtes que pogueren sorgir en l'aplicació d'aquestes normes.  
6.6. A efectes de comunicacions i altres incidències, els Tribunals tindran la seua seu al Camí de Vera s/n, 46778 València, edifici Rectorat.  
6.7. Els Tribunals que actuen en aquestes proves percebran les assistències previstes en el Reial Decret 236/1988, del 4 de març.  
6.8. Els Tribunals adoptaran les mesures oportunes per a garantir que els exercicis siguen corregits sense que es conega la identitat dels aspirants.  
7 Desenrotllament dels exercicis  
7.1. Els aspirants seran convocats per a cada exercici en una crida única, i en seran exclosos aquells que no hi compareguen.  
7.2. L'ordre d'actuació, en els exercicis que ho requeresquen, s'iniciarà segons ho aprove el Tribunal i es publicarà en la crida a les proves.  
7.3. Iniciades les proves, el Tribunal farà públic l'anunci de la celebració de la resta d'exercicis en el local en què s'haja celebrat l'anterior, amb quaranta-vuit hores com a mínim d'antelació.  
7.4. Les proves selectives es faran a València capital.  
8. Qualificació dels exercicis  
8.1. Fase d'oposició. Cada un dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de 5 punts en cada un d'ells.  
8.1.2. La puntuació total de la fase d'oposició, s'obtindrà sumant les puntuacions obtingudes pels aspirants en els dos exercicis eliminatoris.  
8.2. Fase de concurs. La valoració dels mèrits del concurs es realitzarà per deliberació conjunta dels membres del Tribunal Qualificador, segons el barem que a continuació es determina.  
a) Mèrits acadèmics. Es valoraran altres títols acadèmics a banda de l?exigit en la convocatòria, que siguen del mateix o d'un grau superior, fins a un màxim de 2 punts.  
b) Experiència professional. Es valorarà fins a un màxim de 5 punts l'experiència professional dels aspirants, en funcions semblants a les inherents al lloc de treball.  
c) Altres mèrits. Es valoraran fins a 1'5 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball.  
d) Entrevista personal. Es valorarà fins a 1'5 punts.  
8.2.1. El Tribunal publicarà en la seua seu, el lloc, la data i l?hora en què s'iniciaran les entrevistes amb els aspirants que hagen superat la fase d'oposició, com també l?ordre de la seua intervenció.  
La qualificació final de les proves serà determinada per la suma de les obtingudes en la fase de concurs i en la fase d'oposició.  
9. Llista de seleccionats  
9.1. En acabar cada exercici, el Tribunal farà públic en els Llocs d'examen i en el tauler d'anuncis de la Seu Central, la llista de persones que superen l'esmentat exercici.  
9.2. Finalitzats els exercicis, el Tribunal farà pública la relació dels aspirants que hagen obtingut les millors puntuacions en les proves.  
9.3. En cas d'empat, l'ordre s'establirà segons la major edat de l'aspirant.  
9.4. El Tribunal trametrà l'esmentada relació al Rectorat, que haurà de ser igual al nombre de places convocades.  
Aixó no obstant, el Tribunal podrà fer pública una llista complementària en què hi figure la puntuació obtinguda per la resta dels aspirants no seleccionats, pero que superaren les proves, i en el cas que alguns dels sol·licitants no arribaren a formalitzar el contracte corresponent, s'inclourà en la proposta el sol·licitant que el segueix per ordre de puntuació.  
Al mateix temps, es conformarà amb els aspirants no seleccionats una bossa de treball, a la qual s'acudirà per a formalitzar contractes de duració determinada. Els aspirants seran cridats per ordre de puntuació.  
10. Presentació de documents  
10.1. En el termini de 20 dies naturals des que es faça pública la Llista d'aprovats en el Diari Oficial de la Generalitat Valenciana, i abans de formalitzar els contractes, els seleccionats hauran d'aportar els següents documents:  
a) Justificant que acredite estar en possessió de la Titulació exigida per a ocupar la plaqa.  
b) Certificat de naixement expedit pel Registre Civil corresponent.  
c) Declaració jurada o promesa de no haver estat separat, mitjançant expedient disciplinari, de cap Administració o Ocupació Pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels Serveis Provincials del Ministeri de Sanitat i Consum o pels Organismes competents de les Comunitats Autònomes.  
10.2. Els qui dins del termini indicat i tret de casos de força major, no presentaren l'esmentada documentació, no podran ser contractats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància.  
11. Formalització dels contractes  
11.1. L'òrgan competent formalitzarà els contractes de caràcter indefinit. Mentrestant, els aspirants no tindran dret a cap percepció econòmica.  
11.2. El personal que supere satisfactóriament el període de prova establert de dos mesos, adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del Tribunal, podran ser impugnades per part dels interessats, segons els recursos establerts en la vigent Llei de Procediment Administratiu.  
València, 9 de novembre de 1990. - El Rector de la Universitat Politècnica de València: Justo Nieto Nieto.  
ANNEX I  
Descripció del lloc de treball, codificació, condicions i característiques.  
Codificació de la plaqa: L/90/3  
Denominació del lloc de treball: Oficial de primera de Laboratori.  
Catalogació: C/D 13 A  
Nombre de llocs Convocats: 1  
Destinació: Escola Universitària d'Arquitectura Tècnica.  
Localitat: València  
Requisits: tenir el títol de Batxiller Superior, Formació Professional de 2n o equivalent, Batxiller Elemental, Formació Professional de 1r o equivalent.  
Funcions: funcions de Laboratori, entre les quals hi haurà la col·laboració en l?organització i el funcionament dels laboratoris que hi ha al Centre: Física, Materials, Construcció, Expressió Gràfica, Instal·lacions, com també el Camp de Pràctiques de Construcció, tot això segons les instruccions dels seus responsables, amb dependència funcional de la Direcció del Centre. Així mateix, haurà de fer, sota la supervisió del tècnic mitjà o l?especialista tècnic de laboratori, si n'hi ha, o els professors del Departament: muntatge i desmuntatge de pràctiques, neteja de l'utillatge, petits muntatges de subministrament del material, productes i altres elements de treball, i manteniment dels equipaments, neteja i conservació del material de laboratori. I totes les altres funcions inherents a la categoria professional i al lloc de treball.  
Coneixements: sobre els quals tractaran el 1r i el 2n exercici:  
Tema 1 Magnitud dimensió, mesura, mesuratge i error: Nocions generals sobre el Sistema Internacional de Mesures. Concepte de mesuratge, mesura i error. Error absolut i relatiu d'una mesura. Utilització del peu de rei i del cargol micromètric.  
Tema 2. Els conglomerants, aeris i hidràulics: guixos, calç i ciments. Característiques.  
Tema 3. Els components del formigó: ciments, àrids, aigües i additius.  
Tema 4. Assajos del formigó fresc: fabricació de provetes.  
Tema 5. Armadures usades en el formigó armat: Barres llises, barres corrugades i malles electrosoldades.  
Tema 6. Productes ceràmics: rajoles i teules.  
Tema 7 Màquines per als assajos mecànics de materials de construcció. Tracció, compressió i flexió.  
Tema 8 Conceptes elèctrics: materials usats en les instal·lacions elèctriques. Aparellat i muntatges elèctrics.  
Tema 9. Expressió gràfica: Interpretació de plantes, alçats i seccions.  
Mèrits: fonamentalment es valoraran, entre altres, l'experiència en l'acompliment de les funcions pròpies del lloc objecte del concurs-oposició.  
Codificació de la plaça: L/90/3  
Denominació del lloc de treball: Oficial de Primera de Laboratoris i Tallers  
Destinació: Escola Universitària d'arquitectura Tècnica.  
Tribunal Qualificador  
Titulars  
President: Il-lm. Sn Antonio Montañana Riera, gerent de la Universitat Politècnica de València, o persona en què delegue.  
Vocals: Sr. Eduardo Espín Grancha, secretari de l?EU Arquitectura Tècnica.  
Sra. Encarnación Sánchez García Fernández, administradora de l?EU Arquitectura Tècnica.  
Sr. José Luis Piquer Pérez, com a representant del Comitè d'Empresa de la Universitat Politècnica de València.  
Sn Jesús Cano Calvo, com a representant del Comitè d'Empresa de la Universitat Politècnica de València.  
Sra. María José Iza Martínez, cap del Servei de Personal i Afers Generals de la Universitat Politècnica de València, que hi farà de secretària, amb veu però sense vot.  
Suplents  
President: Sr. Vicent Castellano i Cervera, vice-gerent de la Universitat Politècnica de València.  
Vocals: Sr Francisco Javier Medina Ramon, subdirector de l?EU Arquitectura Tècnica.  
Sr. Juan Carlos Ayats Salt, subdirector de l?EU Arquitectura Tècnica.  
Sra. Aurora Sánchez Jordà, com a representant del Comitè d'Empresa de la Universitat Politècnica de València.  
Sra. Mª Jesús Salvador Gijón, com a representant del Comitè d'Empresa de la Universitat Politècnica de València.  
Sra. Jacinta Soto Alabarda, cap de la Secció de Gestió de Personal de la Universitat Politècnica de València, que hi farà de secretària, amb veu però sense vot.